钦定古今图书集成/历象汇编/岁功典/第038卷 > 风流子〈上巳〉 宋秦观
## 钦定古今图书集成/历象汇编/岁功典/第038卷 > 风流子〈上巳〉 宋秦观

东风吹碧草，年华换、行客老沧洲。见梅吐旧英，柳摇
新绿，恼人春色，还上枝头。寸心乱，北随云黯黯，东逐
水悠悠。斜日牛山，暝烟两岸，数声横笛，一叶扁舟，
青门同携手，前欢记、浑似梦里扬州。谁念断肠南陌，
回首西楼。算天长地久，有时有尽，奈何绵绵，此恨无
休？拟待倩人说与，生怕伊愁。